L 225/18
BG
Официален вестник на Европейския съюз
Размери и материал на опаковките
13.9.2023 г.
Контейнер HDPE от 1 000 литра с капачка от HDPE; пластмасов варел от 200 литра с капачка HDPE; Бидон HDPE от 25 литра с капачка HDPE на винт DIN 61 или еквивалентен; Бидон HDPE от 5 литра с капачка HDPE на винт DIN 51 или еквивалентен.
4.2.1.
Специфични инструкции за употреба Вижте общите насоки за употреба.
Продуктът трябва да се нанася след доене с помощта на ръчен пулверизатор.
Предварително почистете вимето със суха кърпа, изсипете продукта в резервоара на пулверизатора.
Операторът трябва да напръска всяко животно веднъж след доенето.
4.2.2.
Мерки за намаляване на риска, свързани със специфични употреби Вижте общите насоки за употреба.
Професионалните потребители трябва да се уверят, че по време на процеса на дезинфекция чрез пръскане в зоната на третиране няма професионални наблюдатели.
Ако е необходимо присъствието на професионални наблюдатели, професионалните потребители трябва да гарантират, че тези наблюдатели носят същия вид ЛПС като операторите.
4.2.3.
Когато се отнася специфично до употребата, данните за вероятни преки или косвени ефекти, инструкции за първа помощ и спешни мерки за опазване на околната среда Вижте общите насоки за употреба.
4.2.4.
Когато се отнася специфично до употребата, инструкциите за безопасно обезвреждане на продукта и неговата опаковка Вижте общите насоки за употреба.
4.2.5.
Когато се отнася специфично до употребата, условията на съхранение и срока на годност на продукта при нормални условия на съхранение Вижте общите насоки за употреба.
5.
ОБЩИ УКАЗАНИЯ ЗА УПОТРЕБА (2) НА МЕТА SPC 2
5.1.
Инструкции за употреба Вижте специфичните указания за употреба на мета SPC 2.
Винаги прочитайте етикета или листовката преди употреба.
Продуктът трябва да се остави да достигне стайна температура преди употреба.
Количеството продукт, прилаган за едно виме, зависи от третираното животно.
За едри бозайници (крави, камили) — до 10 ml на виме, а за дребни бозайници (овце, кози) — до 5 ml на виме.
Уверете се, че виметата са напълно покрити с дезинфектант.
За да се осигури достатъчно време за контакт, трябва да се внимава продуктът да не бъде отстранен след нанасяне (напр. задръжте кравите в изправено положение за поне 5 минути).
5.2.
Мерки за намаляване на риска Използването на защита за очите в съответствие с европейския стандарт EN ISO 16321 или еквивалентен по време на боравенето с продукта е задължително.
Избягвайте прехвърляне от ръката към очите.
Носете устойчиви на химикали защитни ръкавици по време на боравенето с продукта (нитрилни ръкавици — класифицирани по европейски стандарти EN ISO 374 или EN 455 или еквивалентни).
Пълните наименования на посочените тук европейски стандарти са налични в Раздел 6.
(2) Указанията за употреба, мерките за ограничаване на риска и другите насоки за употреба в рамките на този раздел са валидни за всяка разрешена употреба в рамките на мета SPC 2.